****

KINNITATUD

23.10.2024 käskkirjaga nr 148

Lisa 4

Vorm 4.1. Taotlus ja kinnitused

**Sotsiaalkindlustusamet**

**Isikukeskse erihoolekande teenusmudeli jätkurakendamine kohalikus omavalitsuses 2025-2026**

|  |  |
| --- | --- |
| **Taotleja** | Nimi: Türi VallavalitsusRegistrikood: 75033460Juriidiline aadress: Hariduse tänav 3, Türi linn  72213 |
| **Ühistaotleja(d)**  | Nimi:Registrikood:Juriidiline aadress: |
| **Taotleja kontaktandmed** (KOV üldised kontaktandmed) | Telefon:  5332 8284; 384 8200E-post: vallavalitsus@tyri.ee |
| **Taotleja allkirjaõiguslik esindaja** | Nimi: Sulo SärkinenAmetinimetus: VallavanemEsindusõiguse alus: Türi valla põhimäärus |

**Esitame käesolevaga taotluse konkursil „Isikukeskse erihoolekande teenusmudeli jätkurakendamine kohalikus omavalitsuses 2025-2026“ osalemiseks.**

|  |
| --- |
| **Andmed teenusmudeli jätkurakendamist KOVis koordineeriva juhtumikorraldaja kohta, kes on ühtlasi lepingus kontaktisikuks**(kui teenusmudeli katsetamise juhtumikorraldus jagatakse KOVis mitme töötaja vahel, esitada andmed kõigi kohta). |
| Ees- ja perekonnanimi | Ingrid Hiis |
| Isikukood |  49307082017 |
| Töökoht ja ametinimetus | Türi Vallavalitsus, juhtumikorraldaja |
| E-post | ingrid.hiis@tyri.ee |
| Telefon | 505 7723 |
| **Kinnitame, et KOVis ISTE mudeli piloteerimist koordineeriv juhtumikorraldaja vastab konkursi tingimustele (punkt 2.3.3.)**  |[x]  **Jah,** juhtumikorraldaja vastab konkursi tingimustele |

|  |  |
| --- | --- |
| **Taotletav teenusekohtade arv (teenusmudeli katsetamisse kaasatavate inimeste arv kokku vastavalt lisa 1. punktile 2.4.)** | **30** |
| Taotleja kirjeldab:kuidas on planeeritud ISTE jätkurakendamine;keda on planeeritud kaasata projekti tiimi (kui ei ole muutusi, siis kirjeldada senist kaasamist);kes on peamised koostööpartnerid ja keda soovite veel kaasata võrgustikku;kuidas planeerite pärast ISTE projekti lõppu toetada projektis osalejaid (alates 2027). | Türi vallas on planeeritud ISTE jätkurakendamine 2025-2026 sarnase mudeli alusel nagu on see seni toiminud. Soovime jätkata 30 teenuskohaga, millest siiani on olnud püsivalt 90% täidetud. Märgata on, et pikaajalise katsetamise tulemusel on teadlikkus ISTE projekti kaudu saadava abi ja toe võimalustest KOVis oluliselt paranenud ja ISTE projektist otsitakse tihti abi psüühikahäiretega inimeste toetamise võimaluste leidmiseks. Projekti koordineerimisega aastatel 2025-2026 jätkab käesoleval teenusperioodil koordineerimisega tegelenud juhtumikorraldaja. Hanke läbiviimise ja arvete kinnitamisega toetab ka vallavalitsuse juhtkond. Juhtumikorraldaja peamiseks ülesandeks on kogu projekti koordineerimine, mis hõlmab järgmisi tegevusi: eelarve jälgimine, arvete kinnitamine; kliendibaasi leidmine ja haldamine; abi- ja toetusvajaduse hindamine ja selle kandmine STAR süsteemi; isikute sobivale teenusele edasi suunamine koostöös põhiteenuse osutajaga ISTE projekti lõppedes; teenuseosutajate leidmine ja haridusnõuete kontroll; koostöö tegemine sotsiaalosakonna, SKA ja teenuseosutajatega; nõutava dokumentatsiooni haldamine ja edastamine SKA-le; põhi- ja tugiteenuste osutajate toetamine ja nõustamine, ülevaate hoidmine nende dokumentatsioonist ja vajadusel kontrollimine kvaliteedi tagamiseks. Jätkame mudeliga, kus põhiteenuse osutajaid ja ka tugiteenuse osutajaid hangitakse mitu, sest see on taganud projektis osalejate ühtlase jaotuse, tänu millele on võimalik leida kiiremini isikule sobiv teenusepakkuja. Lisaks on tänu mitme põhiteenuse osutaja olemasolule võimalik teenuseosutajat vajadusel vahetada ning oleme seda võimalust ka kasutanud. Põhiteenuse osutajad on olnud Türi valla allasutus Türi Päevakeskus, MTÜ Me Hoolime Sinust, MTÜ Masaan, MTÜ Loodusmeel, Kesk-Eesti Nõustamis- ja Rehabilitatsioonikeskus. Samad teenusepakkujad osutavad ka lisateenuse ehk tugiteenuse komponente. Lisateenuseid osutavateks partneriteks on veel olnud ka MTÜ Ojaveere, SA Hea Hoog ja AS Järvamaa Haigla, kes võivad olla uuel projektiperioodil osalemisest huvitatud. Uuest hankest teavitatakse praeguseid teenuseosutajaid ja avalikkust ning võimalik, et partnerite nimekiri muutub, kuid peamine eesmärk on tagada projektis osalejatele sujuv üleminek ühest projektiperioodist teise ehk siis ei tohiks uus hange projektis osalejaid kuidagi mõjutada. Praegu on kokkulepped, et osalejatega jätkavad samad teenusepakkujad. Käesoleval projektiperioodil oleme rõhku pannud teenuse kvaliteedile. Põhiteenuse osutajad esitavad iga kvartali lõpus tegevusplaani analüüsi, mis aitab mõista kas tegevused toetavad eesmärke ning jätkata samal viisil või on vaja midagi muuta. Samamoodi jätkame ka uuel perioodil. Uuel perioodil on plaanis senisest enam rõhku panna ka põhiteenuse osutajate toetamisele selles, et abivajajatele oleks tagatud terviklik ja järjepidev personaalne juhtumikorralduslik tugi. Samuti on plaanis viia klientide (ja lähedaste) seas läbi rahulolu-uuringud.Plaanis on läbi viia infotund hankes osalejatele ja uue perioodi lepingupartneritele, et selgitada uue projektiperioodi muudatusi ja eesmärki. Plaanis on luua võimalus teenuspakkujatele üksteisega tutvumiseks, et kasvaks teadlikkus piirkonnas pakutavatest võimalustest, mis omakorda soodustab mitmekesisemate lisatoetuse komponentide pakkumise võimalusi projektis osalejatele ja toetab inimesele parimate võimaluste leidmist projekti lõppedes.Oluline on koostöö ka kohaliku SKA teenuste konsultandiga, kellel on teave toetavaid erihoolekande teenuseid vajavatest isikutest, keda projekti algusfaasis veel ISTE projekti suunata saab, kui need isikud ei peaks saama erihoolekande teenusele näiteks järjekorra võttu või sobiks neile paremini kombineeritud tugi ISTE projektist. SKA konsultant saab neid teavitada ISTE projekti võimalustest ning soovitada neile abi saamiseks pöörduda KOVi.Kindlasti tuleb uuel projektiperioodil pöörata palju tähelepanu eelarve isikupõhisele jälgimisele, seda nii üldiselt väiksema isikupõhise eelarve tõttu kui ka põhjusel, et jooksvalt võib kohti väheneda (kui inimesed projektist väljuvad) ning vältida on vaja olukorda, kus teenuskohtade raha nö ette ära kasutatakse. Põhiteenuse osutaja ja KOV koostöös toetatakse projekti lõpus osalejaid neile sobiva toe leidmisel ja vajadusel teenusele saamisel, et inimene ei jääks pärast projekti lõppu abita, kui ta seda vajab. Kindlasti tuleb rõhku panna selgitustööle ja koostööle projektis osalejate lähedastega, et neid muutustes toetada ja ette valmistada. Projektis osalejatele võib olla jätkuteenusena sobiv nii erihoolekande kui KOV teenus. Sobiva teenuse vajadust hinnatakse juhtumipõhiselt ning inimese huve ja vajadusi arvesse võttes. Inimesi, kes võiks vajada tuge erihoolekande teenuste näol, toetatakse SKAle taotluse esitamisel. On oluline, et põhiteenuse osutajad toetaksid osalejaid sujuval üleminekul teisele teenusele ja alustaks varakult inimese ettevalmistamist. Osa teenusepakkujaid pakuvad ka ise erihoolekande teenuseid, mis võib olla hea lahendus, kui inimene saab ISTE projektist üle minna sama teenuseosutaja juurde erihoolekande teenusele.Praegu on käsil projektis osalejate abi- ja toetusvajaduste korduvhindamised, et isikud saaks vajadusel projektis jätkata. Uusi osalejaid võetakse projekti kuni 2025. aasta aprilli lõpuni. Kuna uuel aastal projekti sisenejad peavad olema SKA toetavatele erihoolekande teenuste järjekorras, siis juba praegu informeeritakse jooksvalt koostöövõrgustikku, kes võib abivajajaid märgata ning vajadusel korraldame, et inimesel, kes esimese nelja kuu jooksul soovib ISTE projekti siseneda, saaks SKAs erihoolekande teenuse vajadus hinnatud. |

Kinnitame, et:

1. soovime koostöös SKAga jätkata ISTE teenusmudeli jätkurakendamist perioodil 2025-2026;
2. oleme tutvunud konkursi tingimustega ja kõikide seotud dokumentidega ning SKA antud selgitustega ning võtame üle kõik dokumentides esitatud tingimused ja nõustume kõigi koostöölepingu projektis sätestatud tingimustega;
3. oleme osalenud koostööpartnerina 2023-2024 perioodil ISTE teenusmudeli rakendamisel;
4. me ei osuta isikutele samaaegselt samalaadse sisu ja eesmärgiga tegevusi mitme välisrahastuse vahendite tegevuse raames (sh Euroopa Liidu struktuurifondidest või muudest välisrahastuse vahenditest);
5. meie esitatud taotlus on jõus 90 päeva taotluse ja kinnituste esitamise tähtpäevast arvates;
6. tagame lepingu täitmisel teatavaks saanud isikuandmete töötlemise kooskõlas õigusaktidega;
7. meie käsutuses on lepingu täitmiseks vajalikud vahendid ja ressursid või võimalus neid vahendeid saada.

Sulo Särkinen

Ametinimetus: Türi vallavanem

Kuupäev: 28.11.2024

(allkirjastatud digitaalselt)